OSNOVNA ŠKOLA VLADIMIR BOSNAR

STUBIČKE TOPLICE

Strmečka cesta 5 a

49244 Stubičke Toplice

UČITELJSKO VIJEĆE

Školska godina 2019./2020.

**ZAPISNIK**

s 9. sjednice Učiteljskog vijeća OŠ Vladimir Bosnar Stubičke Toplice školska godina 2019./2020. održane 1. srpnja 2020. s početkom u 9,00 sati   
u prostorijama škole

**DNEVNI RED:**

1. Usvajanje zapisnika sa 8. sjednice UV šk. god. 2019.-2020.,
2. Razmatranje i utvrđivanje odluka s sjednice razrednih vijeća I.-VIII. razreda
3. Dopunski rad i imenovanje povjerenstava,
4. Tekući poslovi i upute: - izvješće, pedagoška dokumentacija (RK, IU, MK i dr.) - obveze učitelja RN i PN, te razrednika, dogovor o podjeli svjedodžbi učenicima osmog razreda te podjele svjedodžbi učenicima od 1. do 7. razreda,
5. Formiranje timova za izradu Kurikuluma i GPP,
6. Izbor učenika/učenice generacije sukladno Pravilniku i kriterijima za izbor učenika/ce generacije OŠ Vladimir Bosnar Stubičke Toplice,
7. Razno.

Prije početka sjednice kolegica Monika Grabušić je u ime Školskog odbora obavijestila o rezultatima glasovanja za imenovanje ravnatelja OŠ Vladimir Bosnar Stubičke Toplice za naredno petogodišnje razdoblje. Uz 4 glasa predstavnika škole Brigitte Gmaz dobila je i 3 glasa predstavnika osnivača te je jednoglasno imenovana za ravnateljicu. Trenutno se još čeka prethodna suglasnost MZO.

**Ad 1.**

Zapisnik s 8. sjednice UV šk. God. 2019./2020. usvojen je jednoglasno.

**Ad 2.**

Razrednici su izvjestili o zaključenim ocjenama na kraju nastavne godine, izostancima, vladanju i dr.

Ravnateljica je obavijestila da nema ni pismenih ni usmenih žalbi na zaključene ocjene.

**Ad 3.**

Ravnateljica je obavijestila da dopunskog rada neće biti obzirom da nitko od učenika nije ocjenjen negativnom ocjenom.

**Ad 4.**

Ravnateljica je podsjetila učitelje RN i razrednike da trebaju prije godišnjeg odmora provjeriti sve podatke u imeniku i e-Dnevniku te ih ažurirati – adrese stanovanja (roditelji trebaju donijeti potvrde o prebivalištu, tj. boravištu), upisati sve zamjene, izostanke i zapisnike roditeljskih sastanaka.

Razrednici zaključavaju e-Dnevnik 31. kolovoza nakon čega će administrator napraviti ispis.

Za ispunjavanje matične knjige razrednici se trebaju predbilježiti kod tajnice, a prednost ima 8. razred.

Ravnateljica je imenovala članove Povjerenstava za usklađivanje matične knjige, e-matice i probnih svjedodžbi.

Škola će biti otvorena od 8 do 14 sati. Razrednici svjedodžbe i pohvalnice trebaju preuzeti kod tajnice, a na njih pišu datum 1. srpnja 2020.

Ravnateljica je upoznala Učiteljsko vijeće o terminima podjeli svjedodžbi po razredima.,

na web-stranicu škole će se staviti popisi knjiga i dodatnih materijala., učenike treba obavijestiti da će sve dobiti i ništa ne treba kupovati., učenici će dobiti rabljene i nove udžbenike te kutije za kemiju., učenici budućih 1., 2. i 3. razreda dobivaju sve novo, učenici 4. i 5. razreda od prošle godine + dokup, učenici 6. razreda dobivaju sve novo, učenici 7. razreda dobivaju sve novo (osim biologije, kemije i fizike od prošle godine), a učenici 8. razreda dobivaju od prošle godine + dokup (osim biologije, kemije i fizike novo)., učenici s teškoćama će dobiti komplete., nastava u novoj školskoj godini počinje 7. rujna – predmetna nastava prijepodne, a razredna nastava poslijepodne.

Za informacije o početku nastave i podjeli udžbenika učenici trebaju pratiti web škole.

Roditeljski sastanak budućeg 1. razreda održat će se 8. srpnja u 18 sati.

Dvoje učenika će se upisati u 2. i 4. razred - još nije određeno u koji razredni odjel će se upisati, ali roditelji učenika 4. razreda su tražili upis u 4.a.

**Ad 5.**

Timovi za izradu Kurikuluma i GPP-a su stručna vijeća. Ravnateljica je predložila da se planira kao da je normalna nastava jer je lakše ako zbog COVID-19 planirano nije ostvareno, nego da se naknadno dodaje. Planirati se može i u kolovozu nakon godišnjih odmora, ali bolje ranije.

**Ad 6.**

Učiteljsko vijeće je jednoglasno prihvatilo prijedlog razrednice 8. a razreda da se za učenika generacije izabere Gabrijel Mlinarić.

**Ad 7.**

Razredno vijeće budućeg 1A razreda održat će se 7. srpnja u 10 sati u učionici sadašnjeg 2A/7B razreda. Razredno vijeće čine učiteljica Anita Kobelščak, učiteljica engleskog jezika Ružica Bubanj, vjeroučitelj Željko Dreven te stručna služba. Ravnateljica je pozvala i ostale učiteljice razredne nastave da dođu zbog učenika A. O. Učenik je autistično dijete te će na vijeće doći i edukator rehabilitator vrtića Maja Štefanec Herak te teta u vrtiću koja je radila s njim kako bi dale upute i savjete vezane uz učenika. Za učenika je tražen asistent u nastavi, škola je odmah nakon upisa poslala sve papire, a Povjerenstvo bi se trebalo sastati ovaj tjedan.

Iduća sjednica će se održati 9. srpnja u 9 sati. Na toj sjednici ili na sjednici u kolovozu će se utvrditi razredni odjeli. Ravnateljica je rekla da se stanje ne bi trebalo mijenjati te da će i dalje biti 12 razrednih odjela.

Ravnateljica je zamolila učiteljice Dubravku Orešić Dreven i Bernardu Zrinski da pospreme svoju učionicu zbog održavanja Izbora za zastupnike u Hrvatski sabor 5. srpnja.

Ravnateljica je za kraj upoznala djelatnike s radovima u školi. Djelatnici Carneta će tijekom srpnja postaviti kablove. Također će se obnoviti sanitarni čvor u prizemlju škole.

Ravnateljica je zaključila 9. sjednicu u 9,50 sati.

|  |  |
| --- | --- |
| Zapisničarka: | Ravnateljica škole: |
| Martina Kovačec | Brigitte Gmaz, dipl.uč. |